Helo a chroeso.
Fy enw i yw Jessica Iles a 2307137 yw fy rhif ymgeisydd. Byddaf yn cyflwyno’r hyn dysgais wrth gwbwlhau’r aseiniad amlieithwydd, aml-feddwl a rhif y modiwl yw ECEY4004C.
Heddiw, byddaf yn rhannu’r ymchwil daeth yn ddefnyddiol wrth baratoi gweithgaredd sydd yn hybu a datblygu plant i fod yn ddwyieithog. Penderfynais edrych ar liwiau’n benodol a datblygu’r wybodaeth sydd gan blentyn am liwiau yn barod er mwyn pontio’r ieithoedd trwy ddefnyddio geirfa ac yn ei thro gwella dealltwriaeth plentyn o’r pwnc.  Roedd cynllunio a chynnal gweithgaredd i ddatblygu iaith ychwanegol yn ddiddorol, yn enwedig gan ystyried yr ymchwil byddaf yn rhannu â chi heddiw. 
Yn ystod y cyflwyniad yma, byddaf yn cyfeirio at nifer o bynciau gall ymarferydd defnyddio er mwyn cefnogi plant yn y blynyddoedd cynnar i fod yn blant dwyieithog. Bydd yr ymchwil yn edrych ar fuddion sydd yn dod gyda bod yn ddwyieithog, yn rhannu ymchwil gan eraill am ddysgu iaith ychwanegol. Wrth wneud yr aseiniad, daeth yn amlwg mae bod yn ddwyieithog yn cael effaith ar ymennydd plant ifanc ac yn edrych ar beth yw’r effaith ac os yw’n fantais i ddatblygiad y plentyn. Yn ystod y cyflwyniad byddaf yn trafod meddwl dargyfeiriol ac yn edrych ar y fframweithiau a rhaglenni sydd yn cefnogi’r datblygiad. 
Dyfiniwyd Geiriadur Prif Ysgol Cymru (2023) dwyieithrwydd fel disgrifiad o berson gall deall a chyfathrebu gan ddefnyddio dwy iaith wahanol. Mae Lew-Williams et al. (2013) yn nodi wrth edrych ar wledydd o amgylch y byd, mae amcangyfrif o un treian o bobl yn amlieithydd.
Wrth edrych ar fanteision bod yn ddwyieithog, credai Cyngor Sir Gâr (2024) bod gan blant sydd yn defnyddio dwy iaith tuedd i fod yn fwy llwyddiannus o fewn addysg ac yn dysgu ieithoedd yn fwy cyflym. Mae hyn yn cael ei chefnogi gan Lew-Williams et al. (2013) wrth iddyn nhw rannu’r hyn maent wedi ymchwilio am ddatblygiad ymennydd plant ifanc sydd yn siarad mwy nag un iaith. Mae’n achosi plentyn i fod yn fwy hyderus wrth dynnu gwybodaeth a ddysgwyd yn flaenorol. Dywedodd Too Small To Fail (no date) pan maent yn cyfnewid o un iaith i iaith arall, mae’n achosi i’r ymennydd fod yn hyblyg a gweithgar. Credai wrth symud rhwng ieithoedd mae’r ymennydd wedi arfer gyda defnyddio amrywiaeth o systemau dysgu, defnyddio sgiliau datrys problemau yn fwy naturiol a hybu ymagwedd at waith positif.  
Credai Marain a Shook (2012) er mwyn cadw cydbwysedd rhwng yr ieithoedd mae’r ymennydd yn dibynnu ar y gweithredoedd gwybyddol, dyma system sydd yn rheoli ein galluoedd gwybyddol cyffredinol. Mae’r systemau iaith sydd gan blentyn dwyieithog yn cystadlu ac yn weithredol trwy’r amser wrth iddyn nhw siarad a gwrando ar eraill. Dywedodd Willis (2012) yn ei erthygl, mae plant sydd yn cael eu datguddio i fwy o ieithoedd mae’r effaith ar eu gallu i ymateb yn bositif i weithredoedd yr ymennydd. Mae’r ymchwil yn pwysleisio’r ffaith bod dwyieithrwydd yn gwella’r datblygiad o’r ymennydd, yn enwedig o fewn elfennau gwybyddol. Mae dwyieithrwydd yn dangos ysgogiad gwybyddol ac yn amlygu’r agweddau o weithgareddau’r ymennydd, mae’r ymchwil yn dangos ei fod yn gohirio dechrau symptomau dementia mewn cleifion o tua 4-5 mlynedd (Kim et al., 2019).
Mae nifer o fframweithiau a mentrau yn cael eu cynnig i blant y wlad ar hyn o bryd. Os ydynt yn edrych a chymharu'r canrannau o siaradwyr Cymraeg wedi gostwng yn ôl ffigyrau o gyfrifiadau 1911 i 2021. Yn ôl y ddogfen, mae’r canran o bobl sy’n defnyddio’r iaith Gymraeg yn 2021 wedi gostwng i 17.8%, gostyngiad mawr wrth gymharu gyda 1911 ble roedd y canran yn 43%. Erbyn hyn mae’r llywodraeth yn ceisio darganfod ffyrdd gwahanol i hybu’r iaith Gymraeg unwaith eto.
Yn y fframwaith newydd cafodd ei gyflwyno gan Lywodraeth Cymru mae’n nodi’n glir dylai meithrinfeydd a dosbarthiadau ysgol yn y blynyddoedd cynnar bod yn ymwybodol mae gan Gymru dwy iaith. Wrth ddechrau amlygu hyn i blant yn ystod y blynyddoedd cynnar rydym yn gallu annog agwedd bositif tuag at ieithoedd eraill maent yn dod ar draws y neu fywydau (Welsh GOV, 2022). Creadi Llywodraeth Cymru wrth ddatblygu sgiliau o fewn un iaith, mae’r plant yn gallu defnyddio’r wybodaeth maent yn dysgu i ddatblygu ieithoedd eraill byddant yn dysgu.
Un o brif fentrau i’r iaith Gymraeg yw ‘Cymraeg 2050’, bwriad y cynllun yw cynyddu’r nifer o bobl sydd yn deall a siarad yn Gymraeg. Mae Llywodraeth Cymru wedi gosod dau darged, sef cynyddu’r nifer o bobl sydd yn siarad Cymraeg i fil o siaradwyr ac yr ail darged yw cynyddu’r canran o bobl sydd yn siarad Cymraeg yn fwy rhugl ac yn ddyddiol. Prif fwriad y cynllun yw creu dinasyddion dwyieithog sy’n gallu defnyddio eu sgiliau Cymraeg a Saesneg yn hyderus ac i roi cyfle i bobl ddefnyddio’u Cymraeg yn y gymuned, yn y gweithle ac yn eu bywydau bob dydd (Llywodraeth Cymru, 2023). Mae’r cynllun yn meddwl am yr effaith ar fod yn ddwyieithog yn y blynyddoedd cynnar trwy osod targed o agor 150 meithrinfa Cymraeg erbyn 2026.
Mae ysgolion ar draws Cymru yn rhan o’r cynllun ‘Siarter Iaith’. Cynllun sydd yn ysbrydoli plant i ddefnyddio’r iaith ym mhob agwedd o’u bywyd. Mae’r cynllun yn rhoi cyfrifoldeb i nifer fawr sydd yn rhan o’r ysgol, mae’n cynnwys y gymuned o amgylch yr ysgol, cyngor ysgol, dysgwyr, gweithlu, rhieni a llywodraethwyr. Mae’r ‘Siarter Iaith’ wedi eu rhannu yn ôl math a lefel o ysgolion, mae’r ysgolion Cymraeg yn dilyn y cynllun Siarter Iaith ac mae’r ysgolion Saesneg yn dilyn cynllun o’r enw ‘Cymraeg Campus’. Mae’r cynlluniau wedi addasu i lefelau’r disgyblion sydd yn caniatáu llwyddiant a chynnig her.
Sefydlwyd ‘Urdd Gobaith Cymru’ yn y flwyddyn 1922, erbyn heddiw mae dros 55,000 o aelodau gan y sefydliad (Urdd, no date). Bwriad yr Urdd yw cynnig cyfleoedd i blant a phobl ifanc trwy gyfrwng y Gymraeg sydd yn eu hannog i gymdeithasu gan ddefnyddio’r Gymraeg ac i hybu agwedd bositif tuag at yr iaith. Mae’r Urdd yn cynnig amrywiaeth o glybiau, cyfleoedd i blant cystadlu mewn nifer o gystadlaethau o bob math a chymdeithasu wrth fynd i’w wersylloedd fel Llangrannog a Glan-llyn.
Mae meddwl dargyfeiriol yn ffordd greadigol o edrych ar bethau. Mae’r fath yma o feddwl yn gallu cael ei rhannu i bedwar rhan, credai Michigan State University (no date). Y pedwar rhan yw; rhuglder ble  gall berson cynllunio a chreu nifer o syniadau gwahanol, hyblygrwydd i ddatblygu syniadau mewn amrywiaeth o gatgoriau, gwreiddioldeb wrth greu syniadau unigryw ac anarferol, ac yn olaf ymhelaethu o syniad haniaethol i realiti. Mae Skippy’s Early Learning Centre (2023) yn cytuno gyda’r hyn maent yn dweud ac yn disgrifio meddwl dargyfeiriol fel cyfle i greu amrywiaeth o syniadau creadigol trwy archwilio’r atebion posib gan ddefnyddio meddwl chwith a de. Mae’r dechneg yn cefnogi creadigrwydd ac yn hybu meddwl rhydd ac i fod yn fwy digymell yn ystod y broses. Wrth ystyried meddwl dargyfeiriol yn ystod y blynyddoedd cynnar, credai How We Montessori(2020) mae’n ddefnyddiol i’r oedolyn cwestiynu gan feddwl yn agored, gofyn amrywiaeth o gwestiynau agored i hybu meddwl yn greadigol. Dylai’r gweithgareddau cael eu harwain gan y plant a nhw sydd yn arwain dysgu eu hun er mwyn annog perchnogaeth a balchder dros yr hyn maent yn creu a dysgu.
Wrth ystyried yr holl wybodaeth sydd ar gael am amlieithrwydd, mae’n amlwg bod nifer o fanteision o fod yn ddwyieithog. Mae dysgu iaith ychwanegol yn cefnogi datblygiad yr ymennydd ac yn ôl y dystiolaeth mae’n gallu helpu plant i fod yn fwy llwyddiannus o ganlyniad i’w gallu i gyfnewid rhwng eu hieithoedd ac yn cadw’r ymennydd yn weithgar. O ganlyniad, mae’n awgrymu bod dwyieithrwydd yn parhau i ddatblygu’r ymennydd wrth i blentyn tyfu sy’n gallu gohirio symptomau o afiechydon yr ymennydd.

Diolch am eich amser.

